ปีหน้าน่าห่วงค่าเงิน27บาทธปท.ขึ้นดอก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — “สมภพ” คาดปีหน้า กนง.ขึ้นดอกเบี้ยถึง 3% หลังเงินเฟ้อพื้นฐานจ่อทะลุ 2% เชื่อบาทแข็งแตะ 27 บาทต่อเหรียญสหรัฐ 
นายสมภพ มานะรังสรรค์ อธิการบดีสถาบันเทคโนโลยีปัญญาภิวัฒน์ เปิดเผยว่า คณะกรรมการนโยบายการเงิน (กนง.) จะมีการปรับขึ้นอัตราดอกเบี้ยนโยบายขึ้นอีก 23 ครั้งในช่วงครึ่งปีหลัง มาอยู่ที่ระดับ 3% เพื่อให้อัตราดอกเบี้ยยังอยู่ในระดับที่สูงกว่าเงินเฟ้อพื้นฐาน ซึ่งคาดว่าอัตราเงินเฟ้อพื้นฐานในปีหน้าทะลุ 2% 
นายสมภพ กล่าวว่า การวางแผน ทางเศรษฐกิจในปีหน้าของรัฐบาลจะต้องทำอย่างสมดุล เนื่องจากยังมีปัจจัยเสี่ยงจากการอัดฉีดเงินเข้าระบบรอบที่ 2 (QE2) ของสหรัฐ ที่ส่งผลให้อัตราแลกเปลี่ยนยังมีความผันผวนและมีเงินทุนไหลเข้ามายังตลาดเอเชียเพิ่มขึ้น โดยคาดว่าค่าเงินบาทในปีหน้าจะแข็งค่าขึ้นมาอยู่ที่ 27 บาทต่อเหรียญสหรัฐ
อย่างไรก็ตาม เชื่อว่าธนาคารแห่งประเทศไทยจะมีมาตรการเข้ามาดูแล เช่น การปรับขึ้นอัตราดอกเบี้ยและการเพิ่มเงินทุนสำรองระหว่างประเทศที่ขณะนี้มีสูงถึง 6070% ของจีดีพี โดยคาดว่าในปีหน้าจะมีเงินทุนสำรองเพิ่มขึ้นเป็น 2 แสนล้านเหรียญสหรัฐ หรือเพิ่มขึ้นอีก 12 หมื่นล้านเหรียญสหรัฐ
ด้านนโยบายการปรับขึ้นเงินเดือนข้าราชการและรัฐวิสาหกิจและการปรับขึ้นค่าแรงขั้นต่ำของรัฐบาลจะส่งผลให้กำลังซื้อภายในประเทศเพิ่มสูงขึ้น